EkBass/fiwiki-20250220-pages-articles huggingface dataset:
Aliluokka

Olio-ohjelmoinnissa objektit ja luokat voivat periä ominaisuuksia ylemmän tason objekteilta. Aliluokat perivät kaikki ne ominaisuudet, joita ei ole yliluokassa estetty perimästä. Perinnän avulla ohjelmoijat voivat luoda luokkia, jotka perustuvat olemassa oleviin luokkiin. Voidaan esimerkiksi luoda kantaluokka ”Auto”, josta periytetään aliluokka ”Lada”. Lada perii joitain ominaisuuksia Auto-luokalta, mutta sille voidaan määritellä myös uusia piirteitä. Aliluokalla voi olla useita yliluokkia. Edeltävässä esimerkissä Lada-luokasta voitaisiin periyttää edelleen ”punainen Lada” -olio. Luokka:Olio-ohjelmointi
Ville Väyrynen

Ville Mikko Juhana Väyrynen (s. 1975 Lapinlahti) on suomalainen kokoomuslainen poliitikko. Siviiliammatiltaan Väyrynen on gastrokirurgi ja hän toimii Sairaala Novan osastonylilääkärinä. Väyrynen on Muuramen kunnanvaltuuston puheenjohtaja. Hän oli myös Keski-Suomen hyvinvointialueen aluehallituksen 2. varapuheenjohtaja, mutta hän erosi tehtävästä vuoden 2023 eduskuntavaalien jälkeen. Väyrynen valittiin eduskuntaan vuoden 2023 eduskuntavaaleissa. Hän harrastaa jalkapalloa ja muuta kuntoilua ja hänellä on vaimo, joka on ammatiltaan gynekologi sekä kolme lasta. https://www.is.fi/politiikka/art-2000009494316.html == Lähteet == Luokka:Kansallisen Kokoomuksen poliitikot Luokka:Muuramen kunnanvaltuutetut Luokka:Keski-Suomen vaalipiiri Luokka:Suomalaiset kirurgit Luokka:Vuonna 1975 syntyneet Luokka:Elävät henkilöt Luokka:Nykyiset kansanedustajat Luokka:Keski- Suomen aluevaltuutetut
Kaisa Garedew

Kaisa Elina Garedewhttps://www.eduskunta.fi/FI/kansanedustajat/Sivut/1530.aspx (s. 19. helmikuuta 1978 Rauma)https://www.perussuomalaiset.fi/kansanedustajat/kaisa-garedew/ on suomalainen perussuomalainen poliitikko ja kansanedustaja. Garedew valittiin eduskuntaan vuoden 2023 eduskuntavaaleissa. ==Elämä== Garedew on siviiliammatiltaan lähihoitaja ja opiskelee liiketaloutta. Hän on Jyväskylän kaupunginvaltuuston ja -hallituksen jäsen. Garedew on toiminut myös päihde- ja vanhustyössä.https://www.is.fi/politiikka/art-2000009494316.html == Poliittisia näkemyksiä == ===Koulutus ja sukupuolivähemmistöt=== Garedew katsoo Setan, SDP:n, keskustan ja kokoomuksen hälventävän sukupuolten todellisuutta kouluissa. Hän on kertonut pitävänsä pride-ideologiaa vaarallisena. Garedew on vaatinut kaikkien "vihervasemmiston sateenkaari- ideologian ja ilmastohulluuden" poistamista varhaiskasvatuksen ja perusopetuksen oppimateriaalista ja sukupuolenkorjaushoitojen korvaamista terapialla. Vuonna 2024 Garedew ja kymmenen muuta Jyväskylän kaupunginvaltuutettua tekivät valtuustoaloitteen, jossa vaadittiin Seta ry:n kouluvierailujen ja "sukupuoli-ideologisen" sisällön kieltämistä Jyväskylän varhaiskasvatuksessa sekä peruskouluissa. Aloitteessa myös todettiin, että vanhemmilla on oikeus kieltää lapsiltaan vakaumuksensa vastainen materiaali ja ideologinen opetus koulussa ja että heitä pitäisi informoida riittävän aikaisin lasten seksuaalikasvatuksesta. Kaupunginhallitus totesi vastauksessaan, että sukupuolen moninaisuuden opetus sisältyy varhaiskasvatus- ja perusopetuslakeihin sekä opetussuunnitelmaan ja ettei Suomessa huoltajalla ole valtuuksia puuttua opetussuunnitelman perusteiden mukaiseen opetukseen. Setan pääsihteeri Kerttu Tarjamo katsoi aloitteen ilmentävän seksuaali- ja sukupuolivähemmistöjen oikeuksia vastustavaa anti-gender-liikettä, joka on vaikuttanut myös esimerkiksi Yhdysvalloissa. ===Maahanmuutto=== Garedew katsoo, että pakolaisten vastaanottaminen muista maista kuin Ukrainasta on lopetettava. Sosiaaliturvaa tulisi maksaa vain Suomen kansalaisille. ===Huumausaineet=== Garedew vastustaa huumeiden käyttöhuoneita, koska hänestä ne antavat väärän viestin huumeiden sallittavuudesta. == Yksityiselämä == Garedew on kertonut aloittaneensa suonensisäisten huumeiden käytön 17-vuotiaana. Huumeista hän vapautui uskon avulla. Garedew on kertonut Jumalan auttaneen häntä yliluonnollisesti siten, ettei hän joutunut kärsimään lainkaan vaikeita vieroitusoireita. Garedew on kertonut uskovansa Israelin olevan Jumalan omaisuuskansa ja Jumalan luvanneen maan heille. Garedew on naimisissa etiopialaistaustaisen Zelalem Garedewin kanssa. Heillä on viisi lasta. == Lähteet == Luokka:Perussuomalaiset poliitikot Luokka:Jyväskylän kaupunginvaltuutetut Luokka:Keski-Suomen vaalipiiri Luokka:Nykyiset kansanedustajat Luokka:Vuonna 1978 syntyneet Luokka:Elävät henkilöt Luokka:Keski-Suomen aluevaltuutetut
Tomi Immonen

Tomi Immonen (s. 31. maaliskuuta 1966 Saarijärvi) on suomalainen perussuomalainen poliitikko. Immonen on Laukaan kunnanhallituksen varapuheenjohtaja. Immonen valittiin eduskuntaan vuoden 2023 eduskuntavaaleissa. == Tausta == Tomi Immonen syntyi Saarijärvellä 31. maaliskuuta 1966.https://www.perussuomalaiset.fi/kansanedustajat/tomi-immonen/https://www.eduskunta.fi/FI/kansanedustajat/Sivut/1531.aspx Immonen on taustaltaan upseeri (everstiluutnantti) evp. Hän toimi 30 vuotta upseerina. Immonen on kertonut valmistuneensa Kadettikoulusta 1989. Hänellä on liikenneopettajan ja raskaan ajoneuvokaluston ammattipätevyys. Immonen vietti vuoden kriisinhallintaoperaatiossa rauhanturvaajana Libanonissa.https://blogit.perussuomalaiset.fi/tomi-immonen-2/nakokulmia-natoon-kriisinhallintaveteraanin-ajatuksia/ == Poliittinen toiminta == Immonen osallistui ensimmäistä kertaa vaaleihin vuoden 2021 kuntavaaleissa Laukaassa. Hän sai toiseksi eniten ääniä kaikista kunnan ehdokkaista. Vaalien jälkeen Immonen valittiin kunnanhallituksen toiseksi varapuheenjohtajaksi. Immonen valittiin eduskuntaan 2023. Eduskunnassa Immonen toimii varsinaisena jäsenenä tarkastusvaliokunnassa ja puolustusvaliokunnassa sekä varajäsenenä liikenne- ja viestintävaliokunnassa. Lisäksi Immonen on Pohjois-Atlantin liiton parlamentaarisen yleiskokouksen Suomen valtuuskunnan puheenjohtaja.https://www.eduskunta.fi/FI/kansanedustajat/Sivut/1531.aspx Helmikuussa 2024 Immonen haki eroa Keski-Suomen hyvinvointialueen varavaltuutetun tehtävistä. Hän vetosi luottamustehtävien päällekkäisyyksiin eduskuntatyön kanssa.https://hyvaks-julkaisu.tweb.fi/ktwebscr/fileshow?doctype=7&docid;=105364 == Vaalimenestys == ==== Eduskuntavaalit ==== * 2023: 5 293 (Keski-Suomen vaalipiiri, valittiin) Tomi Immonen | Tulospalvelu | Eduskuntavaalit 2023 | yle.fi ==== Aluevaalit ==== * 2022: 292 (Keski-Suomen hyvinvointialue, varalla) Tomi Immonen | Tulospalvelu | Aluevaalit 2022 | yle.fi ==== Kuntavaalit ==== * 2021: 273 (Laukaa, valittiin) Yle - Tulospalvelu - Ehdokassivu - Kuntavaalit 2021 - Yle.fi == Yksityiselämä == Immosella on kolme lasta. Tammikuussa 2025 Immonen poistettiin Helsinki-Vantaan lentokentällä Bangkokin-koneesta humalatilansa vuoksi. Lento viivästyi, koska poistamiseen tarvittiin poliisia. Immonen oli 1,5 promillen juopumustilassa. == Lähteet == Luokka:Perussuomalaiset poliitikot Luokka:Keski-Suomen vaalipiiri Luokka:Laukaan kunnanvaltuutetut Luokka:Suomalaiset upseerit Luokka:Suomalaiset yrittäjät Luokka:Nykyiset kansanedustajat Luokka:Vuonna 1966 syntyneet Luokka:Elävät henkilöt
Oskari Valtola

Oskari Valtola (s. 3. tammikuuta 1976 Mikkeli) on suomalainen kokoomuslainen poliitikko. Hän on Mikkelin kaupunginvaltuuston puheenjohtaja, maakuntahallituksen ensimmäinen varapuheenjohtaja ja Etelä-Savon hyvinvointialueen hallituksen jäsen. Siviiliammatiltaan Valtola on työterveyshuollon erikoislääkäri. Hänellä on vaimo ja kolme lasta. Valtola valittiin eduskuntaan vuoden 2023 eduskuntavaaleissa.https://www.is.fi/politiikka/art-2000009494316.html == Lähteet == Luokka:Kansallisen Kokoomuksen poliitikot Luokka:Mikkelin kaupunginvaltuutetut Luokka:Kaakkois-Suomen vaalipiiri Luokka:Suomalaiset lääkärit Luokka:Vuonna 1976 syntyneet Luokka:Elävät henkilöt Luokka:Nykyiset kansanedustajat Luokka:Etelä-Savon aluevaltuutetut
Jaana Strandman

Jaana Strandman (s. 22. kesäkuuta 1972)https://www.perussuomalaiset.fi/kansanedustajat/jaana-strandman/ on suomalainen perussuomalainen poliitikko ja kansanedustaja. Hän on Mikkelin kaupunginvaltuuston, aluehallituksen, aluevaltuuston sekä maakuntahallituksen jäsen. Siviiliammatiltaan Strandman on erityisopettaja ja koulutukseltaan kasvatustieteen maisteri. Hän on toiminut ukrainalaisille suomen kielen opettajana ja on muun muassa ohjannut ryhmäliikuntatunteja. Hänellä on yksi aikuinen lapsi. Strandman valittiin eduskuntaan vuoden 2023 eduskuntavaaleissa.https://www.is.fi/politiikka/art-2000009494316.html == Poliittinen toiminta == Strandman oli pitkään keskustassa. Hänet valittiin keskustan ehdokaslistalta Mikkelin valtuuston jäseneksi vuoden 2008 kuntavaaleissa ja uudelleen vuoden 2012 kuntavaaleissa. Vuoden 2017 kuntavaaleihin Strandman osallistui jälleen keskustan ehdokkaana ja putosi valtuutetusta varavaltuutetuksi. Hän on myös ollut Kokoomuksen jäsen toimien mm. yhdistyksen varapuheenjohtajana Pertunmaalla. == Lähteet == Luokka:Perussuomalaiset poliitikot Luokka:Suomen Keskustan poliitikot Luokka:Mikkelin kaupunginvaltuutetut Luokka:Kaakkois-Suomen vaalipiiri Luokka:Suomalaiset opettajat Luokka:Nykyiset kansanedustajat Luokka:Vuonna 1972 syntyneet Luokka:Elävät henkilöt Luokka:Etelä-Savon aluevaltuutetut
Anna-Kristiina Mikkonen

Anna-Kristiina Mikkonen (s. 22. toukokuuta 1984 Savonlinna) on suomalainen sosiaalidemokraattinen poliitikko. Mikkonen on Savonlinnan kaupunginhallituksen puheenjohtaja. Hän on koulutukseltaan yhteiskuntatieteen maisteri. Mikkonen on savonlinnalaisen Setlementti-yhdistyksen toiminnanjohtaja ja rehtori. Mikkonen harrastaa kuoro- ja yksinlaulua. Hän puhuu ja kirjoittaa sujuvasti ranskaa ja opiskelee venäjää. Mikkonen valittiin eduskuntaan vuoden 2023 eduskuntavaaleissa.https://www.is.fi/politiikka/art-2000009494316.html == Lähteet == Luokka:Suomen Sosialidemokraattisen Puolueen poliitikot Luokka:Savonlinnan kaupunginvaltuutetut Luokka:Kaakkois-Suomen vaalipiiri Luokka:Suomen oppilaitosten rehtorit Luokka:Nykyiset kansanedustajat Luokka:Etelä-Savon aluevaltuutetut Luokka:Vuonna 1984 syntyneet Luokka:Elävät henkilöt
Vesa Kallio (kansanedustaja)

Vesa Mattihttps://www.eduskunta.fi/FI/kansanedustajat/Sivut/1518.aspx Kallio (s. 1967 Kangasniemi) on suomalainen keskustalainen poliitikko. Kallio on koulutukseltaan maatalous- ja metsätieteiden maisteri ja agronomi. Hän on toiminut viljelijänä, torikauppiaana, tutkijana ja MTK:n Etelä-Savon toiminnanjohtajana. Kallio on ollut kuntavaaleissa ehdokkaana kerran Kangasniemellä ja kerran Savonlinnassa. Hänen perheeseensä kuuluu vaimo ja tämän kaksi aikuista poikaa. Kallio valittiin eduskuntaan vuoden 2023 eduskuntavaaleissa.https://www.is.fi/politiikka/art-2000009494316.html Eduskunnassa hän toimii ympäristövaliokunnan varsinaisena jäsenenä. == Lähteet == Luokka:Suomen Keskustan poliitikot Luokka:Kaakkois-Suomen vaalipiiri Luokka:Suomalaiset yrittäjät Luokka:Nykyiset kansanedustajat Luokka:Vuonna 1967 syntyneet Luokka:Elävät henkilöt
Java Web Start

Java Web Start (tunnetaan myös nimellä JavaWS, javaws tai JAWS) on Sun Microsystemsin (nykyisen Oraclen) kehittämä kehikko. Sen avulla voidaan käynnistää ja suorittaa Java-sovelluksia verkosta käsin ilman että käyttäjän tarvitsee asentaa niitä omalle tietokoneelleen. Java Web Start mahdollistaa saumattoman versiopäivityksen globaalisti jakeluun hajautetuille sovelluksille, antaen suuremman hallinnan muistin käytölle Java- virtuaalikoneessa. Web Start -sovellukset eivät toimi selaimen sisällä toisin kuin Java-sovelmat. Ne ovat itsenäisiä sovelluksia ja ne toimivat erillisessä kehyksessä. Teknologia perustuu Java Network Launching Protocoliin (JNLP), ja se lukee sekä jäsentää JNLP-kuvaustiedoston. Tämän kuvauksen perusteella se lataa tarvittavat asiakasohjelman osat ja riippuvuudet. Asiakasohjelman osia, jotka ovat jo tallennettu käyttäjän koneelle välimuistiin, ei tarvitse ladata uudelleen, elleivät ne ole päivittyneet palvelimella. Tämän jälkeen, kun asiakasohjelma on tallennettu välimuistiin, Java Web Start käynnistää sen natiivisti käyttäjän koneella. == Aiheesta muualla == * virallinen sivusto Luokka:Java
Blood & Glitter

Blood & Glitter () on saksalaisen yhtyeen Lord of the Lostin kappale, jolla he edustavat Saksaa Eurovision laulukilpailussa 2023 Liverpoolissa voitettuaan Saksan euroviisukarsinnan Unser Lied für Liverpool. Kappale kilpaili Euroviisujen finaalissa, jossa se sai 18 pistettä ja sijoittui viimeiseksi. == Lähteet == Luokka:Saksan euroviisuedustuskappaleet Luokka:Vuoden 2023 euroviisuedustuskappaleet
Tekoälytaide

Tekoälytaide hyödyntää tekoälyä taiteen tuottamisessa. Tekoälytaiteessa hyödynnetään tekoälyn luomia teknologisia mahdollisuuksia taiteen luomisiin. Keskustelua tekoälyn hyödyntämisestä kuvataiteeseen on käyty 1960-luvun lopulta alkaen, mutta keskustelu on 2020-luvulla kiihtynyt generatiivisten tekoälysovellusten, kuten DALL-E ja Midjourney myötä. Tekoälyratkaisuja on tuotettu eri taiteen aloille. Yksi varhaisista tekoälyä taiteessaan hyödyntäneistä kuvataiteilijoista oli Harold Cohen (1927–2016). Cohenin AARON- tekoälyprojektiksi, joka loppui Cohenin kuolemaan vuonna 2016. AARONin koodi ei ollut avointa, mutta Cohen jätti jälkeensä muistiinpanoja. Cohenin merkitys tekoälytaiteelle perustuu itsekehitettyihin ratkaisuihin, joita hän hyödynsi. Teosten lopputulos oli usein Cohenin täydentämää ja konseptilähtöistä. ==Kritiikkiä== Kehittyneet syväoppimiseen perustuvat tekoälysovellukset kuten DALL-E ja Midjourney ovat virittäneet keskustelua tekoälyn tuottamasta taiteesta. Ne ovat herättäneet kritiikkiä, sillä ne perustuvat suureen lähdeaineistoon, joka sisältää tekijänoikeuden suojaamaa materiaalia. Esimerkiksi The International Association of Art (IAA) Europe ja saksalainen 42 eri luovan alan järjestön yhteenliittymä Initiative Urheberrecht ovat vaatineet Euroopan unionia suojaamaan taiteilijoiden tekijänoikeuksia ja toimeentuloa tekoälyteollisuudelta.Executive Committee of IAA Europe: Calling for attention to the impact of generative AI on artists’ rights iaa-europe.eu. 1.6.2023. Viitattu 22.4.2024.Initiative Urheberrecht: Authors and Performers Call for Safeguards Around Generative AI in the European AI Act iaa-europe.eu. 19.4.2023. Viitattu 22.4.2024 Generatiivisten tekoälysovellusten avulla on voitettu jopa taidekilpailuja. Esimerkiksi tekoälyllä kilpailuun osallistunut kertoi halunneensa testata kilpailun käytäntöjä ja pohdintaa tekoälyn roolista taiteessa. Tekoälysovellusten tapa käyttää laajoja aiempien taideteosten kuvakirjastoja nostaa kysymyksiä tekijänoikeuksien suojaamisesta: onko vanhojen teosten tällainen käyttö sallittua. ==Lähteet== == Aiheesta muualla == Luokka:Tekoäly Luokka:Mediataide Luokka:Digitaalinen media Luokka:Kiistat
Sinikka Sipilä

Sinikka Sipilä (s. 3. syyskuuta 1951) on suomalainen kirjastoneuvos. Hän on toiminut Suomen kirjastoseuran toiminnanjohtajana vuodesta 1997 ja oli kansainvälisen kirjastojärjestö IFLAn puheenjohtaja 2013-2015. Kirjastoneuvoksen arvonimen hän sai vuonna 2015. == Ura == Sipilä on työskennellyt kirjastonhoitajana Hämeenlinnan kaupunginkirjastossa ja Tampereen yliopistolla. == Lähteet == Luokka:Suomalaiset kirjastonhoitajat Luokka:Vuonna 1951 syntyneet Luokka:Elävät henkilöt
I Wrote a Song

I Wrote a Song () on britannialaisen laulajan Mae Mullerin kappale, jolla hän edusti Isoa-Britanniaa Eurovision laulukilpailussa 2023 Liverpoolissa. BBC ilmoitti 9. maaliskuuta kappaleen olevan Ison-Britannian edustuskappale. Kappale kilpaili Euroviisujen finaalissa, jossa se sai 24 pistettä ja sijoittui sijalle 25. == Lähteet == Luokka:Yhdistyneen kuningaskunnan euroviisuedustuskappaleet Luokka:Vuoden 2023 euroviisuedustuskappaleet
Éléonore Bernheim

Éléonore Bernheim on ranskalainen näyttelijä, joka aloitti ammattilaisnäyttelijänä 1990-luvun lopussa. Hän näyttelee televisiosarjassa Kuolema maalaa taulun päähenkilöä Florence Chassagnea. Bernheim valmistui vuonna 2003 Conservatoire national supérieur d'art dramatique -opistosta. == Lähteet == Luokka:Ranskalaiset näyttelijät
Keltasorakki

Keltasorakki (Conophytum bilobum) on päivikkikasvien (Aizoaceae) heimoon, sorakkien (Conophytum) sukuun kuuluva kasvilaji. Se on varsin muunteleva laji, jonka eri alueilla esiintyvät muodot luokitellaan toisinaan erillisiksi alalajeiksi. Keltasorakki on sorakkien suvun Biloba-Ryhmän tyyppilaji. Keltasorakki on tanakkarakenteinen mehikasvi, joka on jakautunut kahdeksi meheväksi liuskaksi. Liuskojen kärjissä on häivähdys punaista tai purppuraa. Liuskoista kasvavat kukat ovat näyttäviä ja niiden väri vaihtelee keltaisesta oranssiin. Keltasorakkia kasvaa luonnossa laajoilla alueilla Etelä-Afrikan Pohjois-Kapin provinssissa. == Lähteet == == Aiheesta muualla == * Global Biodiversity Information Facility (GBIF): Conophytum bilobum Luokka:Päivikkikasvit Luokka:Uhanalaiset kasvit
Romanian maantiede

Romanian maantiede kertoo Romanian maantieteestä. Romania sijaitsee Bulgarian pohjoispuolella, Unkarin ja Serbian itäpuolella. == Pinnanmuodot == Romanian alueella on Karpaattien eteläosa Etelä-Karpaattien vuoristo eli Transilvanian Alpit. Romanian pohjoisosassa sijaitsevan Transilvanian alueella on useita kukkuloita ja leveitä laaksoja. Lännempänä ovat Apusenivuoret ja vielä lännempänä Baanaattien tasanko. Etelä-Karpaattien lounaispuolella ovat Banatvuoret. Etelä-Karpaatit ovat kaarimainen vuorijono, josta itään ja etelään on enimmäkseen tasankoaluetta. == Ilmasto == Romanian länsiosassa on tyypillinen mannerilmasto, jolle ovat tyypillisiä kylmät talvet ja kuumat kesät. Karpaattien itäpuolella Mustanmeren läheisyys vaikuttaa ilmastoon. == Luonnonsuojelu == Romanian kansallispuistoja ovat Buila-Vânturarița ja Cheile Bicazului-Hășmaș. == Lähteet == *
Eeva Sippola

Eeva Maija Sippola (s. 1978)Sippola, Eeva, 1978–, Finto, viitattu 3.4.2023. on suomalainen kielitieteilijä, joka on toiminut iberoamerikkalaisten kielten ja kulttuurien professorina Helsingin yliopistossa 1. tammikuuta 2023 lähtien.Päätös, vakinaistaminen iberoamerikkalaisten kielten ja kulttuurien professorin tehtävään, Helsingin yliopisto, 2.12.2022, viitattu 3.4.2023. Hän väitteli filosofian tohtoriksi Helsingin yliopistossa vuonna 2011 espanjalaisen filologian oppiaineessa.Eeva Sippola: Una gramática descriptiva del chabacano de Ternate, Helsingin yliopisto, viitattu 3.4.2023. Vuosina 2015–2017 hän toimi postkoloniaalisen kielitieteen professorina Bremenin yliopistossa Saksassa.Eeva Sippolan blogi, viitattu 3.4.2023.Prof. Dr. Eeva Sippola , Bremenin yliopisto, viitattu 3.4.2023. == Julkaisut == * Eeva Sippola: Una gramática descriptiva del chabacano de Ternate (väitöskirja). Helsingin yliopisto, 2011. http://urn.fi/URN:ISBN:978-952-10-7327-4 * Peter Bakker, Finn Borchsenius, Carsten Levisen ja Eeva Sippola (toim.): Creole Studies: Phylogenetic Approaches. John Benjamins, 2017. https://doi.org/10.1075/z.211 == Lähteet == == Aiheesta muualla == * Virallinen blogi * Helsingin yliopiston tutkimusportaali * ORCID * ResearchGate Luokka:Suomalaiset kielitieteilijät Luokka:Suomalaiset filologit Luokka:Suomalaiset professorit Luokka:Helsingin yliopiston professorit Luokka:Vuonna 1978 syntyneet Luokka:Elävät henkilöt
Stephanie Stumph

Stephanie Stumph on saksalainen näyttelijä. Hän on saksalaisen näyttelijä Wolfgang Stumphin tytär. Stumph opiskeli Leipzigin konservatoriossa. Hän on näytellyt komisario Annabell Lorenzia Kettu-televisiosarjassa vuodesta 2015. == Lähteet == Luokka:Saksalaiset näyttelijät
Maija Nissinen (missi)

Maija Nissinen (s. 1915 tai 1916) valittiin 16-vuotiaana vuoden 1932 Miss Suomeksi. == Lähteet == Luokka:Miss Suomi -kilpailun voittajat Luokka:1910-luvulla syntyneet Luokka:Mahdollisesti elävät henkilöt
Makasiinipuisto

Makasiinipuisto on Helsingin keskustassa Kluuvin kaupunginosassa sijaitseva julkinen puisto. Se sijoittuu Kansalaistorin, Musiikkitalon, Töölönlahdenkadun ja keskustakirjasto Oodin väliin. Töölönlahdenkadun pohjoispuolella puistoalue jatkuu Töölönlahden puistona Töölönlahdelle asti. Puisto avattiin kesäkuussa 2019 entisen Töölön tavara-aseman alueelle sen jälkeen, kun ”makasiiniraunioksi” kutsuttu viimeinen säilynyt osa VR:n makasiineista oli purettu vuonna 2018. Makasiinipuistoon toteutettiin Helsingin kaupungin tilaustyö, taiteilija Akseli Leinosen taideteos Massa, joka on tarkoitettu makasiinien muistomerkiksi. Punaisista tiilistä rakennettu teos on 200 neliön kokoinen avoin tiilinen pinta, joka on Leinosen mukaan ”antimonumentti” ja kuvaa ”aika-avaruuden taipumaa massan ympärillä”. Massan päällä voi oleskella tai esimerkiksi rullalautailla. Taiteilijan toiveena oli käyttää teoksessa purettujen makasiinien tiiliä, mutta ne todettiin myrkyllisiksi, eivätkä ne olisi kestäneet kulutusta. Tilataideteoksen lisäksi puistossa on kiipeilyteline ja hiekkatekonurmipohjainen pelikenttä, jota voi käyttää koripallossa, jalkapallossa ja salibandyssa. Suurin osa Makasiinipuistosta on kuitenkin puuryhmien rytmittämää avointa nurmipintaa, jonka halki kulkevat kivituhkapintaiset käytävät. Vierailijoiden määrässä Makasiinipuistoa pidetään Töölönlahden puistoa suositumpana. ==Kuvia == Makasiinin raunioiden dokumentointi - G27959 - hkm.HKMS000005-km0000oim8.jpg|pienoiskuva|Makasiiniraunio puiston paikalla keväällä 2017. People playing basketball at Central Library Oodi in Helsinki, Finland, 2022 June.jpg|Makasiinipuiston koripallokenttä kesällä 2022. == Katso myös == * Kiasma * Karamzininranta == Lähteet == == Aiheesta muualla == * Makasiinipuisto ortoilmakuvassa Helsingin karttapalvelussa Luokka:Helsingin puistot Luokka:Kluuvi
Linguère

Linguère on kaupunkikunta ja samannimisen departementin hallinnollinen keskus Lougan alueella Senegalissa. Se sijaitsee 130 kilometriä Lougasta itään. Vuoden 2013 väestönlaskennan mukaan kaupungissa oli 15 500 asukasta. Linguère sijaitsee kuivalla ja harvaan asutulla Ferlon luonnonalueella. Sen kautta kulkee Thièsin ja Ourossoguin välinen valtatie RN3. Paikallinen nähtävyys on Lougasta 1920-luvulla rakennetun rautatien pääteasema. Liikennöinti rautatiellä loppui jo 1980-luvun alussa. ==Lähteet== Luokka:Lougan alue Luokka:Senegalin kaupungit
Sakari Kuikka

Olli Sakari Kuikka (s. 8. helmikuuta 1960 Kaarina)Riitta Savolainen: Sakari Kuikka, Helsingin Sanomat, 8.2.2010, viitattu 3.4.2023. on suomalainen ympäristötieteilijä, joka on toiminut kalastusbiologian professorina Helsingin yliopistossa vuodesta 2004 lähtien.Sessa Rautalin: Yliopistot, 7.10.2008, viitattu 3.4.2023. Hän väitteli tohtoriksi Helsingin yliopistossa vuonna 1998.Sakari Kuikka: Curriculum Vitae , Euroopan komissio, viitattu 3.4.2023. == Julkaisut == * Sakari Kuikka: Uncertainty analysis in fisheries management science: Baltic Sea applications (väitöskirja). Helsingin yliopisto, 1998. == Lähteet == == Aiheesta muualla == * Helsingin yliopiston tutkimusportaali * ORCID * ResearchGate Luokka:Suomalaiset biologit Luokka:Suomalaiset professorit Luokka:Helsingin yliopiston professorit Luokka:Vuonna 1960 syntyneet Luokka:Elävät henkilöt
Fanny Elssler

Franziska "Fanny" Elssler (23. kesäkuuta 1810 Wien – 27. marraskuuta 1884 Wien) oli itävaltalainen ballerina. Häntä ylistettiin henkisestä ja näyttävästä tanssityylistään, ja hän oli aikansa kuuluisimpia ballerinoja. ​​ == Elämä == Franziska Elssler syntyi 23. kesäkuuta 1810 Itävallan pääkaupungissa Wienissä. Hänen isänsä Johann toimi kuuluisan säveltäjän, Joseph Haydnin, palvelijana. Elssler tanssi nuoresta asti ja esiintyi Kärntnertor-teatterissa siskonsa kanssa lapsena. Tyttöjä opetti Jean Aumer ja Friedrich Horschelt, jotka olivat molemmat kuuluisia balettitanssijoita. Vuonna 1827 Elssler matkusti siskonsa kanssa Napoliin. Siellä hän nousi kuuluisuuteen. Hän esiintyi 1830-luvulla kotikaupungissaan Wienissä ja Berliinissä. Elssler sai suurta kunnioitusta myös Lontoossa, jossa hän tapasi George Groten. Virallisesti Elssler debytoi 1834 Pariisin oopperassa, jossa hän esitti William Shakespearen oopperan Myrsky. Pariisin oopperassa hänen suurin vastustaja oli Marie Taglioni. Taidekriitikko Théophile Gautier kutsui Elssleriä "Pohjoisen espanjalaiseksi", ja Elssler sai suosiota taidesisäpiireissä. Hän tanssi Pariisin oopperassa 1930-luvun loppuun asti. Vuosina 1840–1842 Elssler kiersi Yhdysvalloissa. Siellä hän sai paljon kunnioitusta ja vastaanotti suuria lahjoituksia. Häntä opasti Yhdysvalloissa muun muassa presidentti Martin Van Burenin poika John Van Buren. Hän rikkoi sopimuksensa Pariisin oopperan kanssa jatkaakseen Amerikan-kiertuettaan, eikä näin enää palannut tanssimaan sinne. Elssler tanssi vielä Englannissa, Saksassa, Italiassa ja Venäjällä, kunnes jäi eläkkeelle vuonna 1851 ja muutti Hampurin lähelle. Fanny Elssler kuoli Wienissä 27. marraskuuta 1884. Hänestä on tehty kaksi elokuvaa: Fanny Elssler (1937) ja Fanny Elssler (1920). ==Lähteet == == Aiheesta muualla == Luokka:Itävaltalaiset taiteilijat Luokka:Balettitanssijat Luokka:Vuonna 1810 syntyneet Luokka:Vuonna 1884 kuolleet
Belgian maantiede

Belgian maantiede kertoo Belgian maantieteestä. Belgia sijaitsee Ranskan ja Alankomaiden välissä. == Pinnanmuodot ja vesistöt == Belgian luoteisosa sijaitsee Pohjameren rannikolla. Pohjanmeren rannikolta sisämaahan maan pohjoisosassa on alankoa. Maan keskiosassa virtaa joki Maas ja sen sivujoet. Lähellä Ranskan rajaa on Ardennien vuoristo, jonka korkein huippu on Signal de Botrange. Tämän vuoriston alue on suhteellisen metsäinen. Vuoriston reuna- alueilla on useita kalkkikiviluolia. Pohjanmeren rannikolla on dyynejä, joiden toisella puolella on ihmisen patoamia marskimaita. Länsi-Flanderissa, geest- alueella on vuori Kemmelberg. == Ilmasto == Belgiassa vallitsee meri-ilmasto. Sateisin alue on High Vennin alue. Kyseisellä alueella on luonnonpuisto. Maan keskiosassa maasto on hiukan korkeampaa, talvet kylmempiä ja kesät lämpimämpiä kuin rannikolla. Brysselissä vuoden kylmimmän kuukauden, helmikuun keskimääräinen alin lämpötila on 0,6 astetta ja vuoden kuumimman kuukauden elokuun keskimääräinen ylin 22,5 astetta. Ardenneilla on jo selvästi kylmempää, ja siellä lunta on maassa keskimäärin 50 päivänä talvessa, kun pohjoisosassa lumi kestää keskimäärin kymmenen päivää. Virtonissa Ardennien laaksossa vuoden kylmimmän kuukauden helmikuun keskimääräinen alin lämpötila on −1,2 astetta, ja vuoden kuumimman kuukauden elokuun keskimääräinen ylin 23,4 astetta. == Luonto == Belgiassa kasvaisi luonnostaan lehtimetsää, mutta 1850-luvulta alkaen maahan on istutettu havumetsää. Flanderissa kasvaa 45 000 hehtaaria mäntyä ja euroopanmustamäntyä hiekkapitoisilla mailla, joissa luonnostaan kasvaisi tammea, koivua ja pyökkiä. Valloniassa kasvaa 67 000 hehtaaria metsäkuusimetsää sille oikeastaan sopimattomassa ympäristössä, missä luonnostaan olisi tammea, pyökkiä, tervaleppää ja saarnea. Yksilajisten taloushavumetsien monimuotoisuutta pyritään lisäämään vähitellen. Belgiassa on tavattu yli 350 lintulajia. Nisäkkäistä siellä esiintyy kettuja, mäyriä, kärppiä, majavia ja hylkeitä sekä saksanhirviä, villisikoja, ilveksiä ja villikissoja. Belgiassa oli pitkään vain yksi kansallispuisto, Hoge Kempenin kansallispuisto Limburgissa. Vuonna 2022 maahan perustettiin kaksi uutta kansallispuistoa, Sambren ja Maasin välinen kansallispuisto ja Semoisin laakson kansallispuisto. == Lähteet == *
Nystars

Nystars Uusikaupunki on uusikaupunkilainen salibandyseura, joka syntyi 1. kesäkuuta 2022 kun Uudenkaupungin Salibandy ja KaPa -65 yhdistyivät. Uusi, yhtenäinen seura luotiin, jotta Uudenkaupungin alueelle saataisiin paremmat mahdollisuudet harrastaa salibandyä ja edetä lajin parissa. Nystarsilla oli sen ensimmäisellä kaudella 2022–2023 yli 300 lisenssipelaajaa. Suurin osa pelaajista on junioreita, mutta myös aikuistoimintaa löytyy eri tasoilta. Kaudella 2024–2025 seuran miehet pelaavat 3. divisioonaa ja naiset 2. divisioonaa. == Aiheesta muualla == * Luokka:Uusikaupunkilaiset urheiluseurat Luokka:Suomalaiset salibandyseurat
Pilvikki Absetz

Pilvikki Absetz (s. 1963)Absetz, Pilvikki, 1963–, Finto, viitattu 3.4.2023. on suomalainen terveystieteilijä, joka on toiminut kansanterveystieteen professorina Tampereen yliopistossa 1. elokuuta 2021 lähtien.Provention, viitattu 3.4.2023. Hän väitteli psykologian tohtoriksi Helsingin yliopistossa vuonna 2002.Sessa Rautalin: Väitökset, Helsingin Sanomat, 11.10.2002, viitattu 3.4.2023. Hän työskenteli Kansanterveyslaitoksessa, Terveyden ja hyvinvoinnin laitoksessa ja Itä-Suomen yliopistossa ennen siirtymistään Tampereelle.Pilvikki Absetz, Tampereen yliopisto, viitattu 3.4.2023. == Julkaisut == * Pilvikki Absetz: Determinants and Psychological Implications of Breast Cancer Risk Perceptions in the Course of Mammography Screening (väitöskirja). Helsingin yliopisto, 2002. http://urn.fi/URN:ISBN:951-740-298-8 * Pilvikki Absetz, Piia Jallinoja, Johanna Suihko, Clarissa Bingham, Marja Kinnunen, Olli Ohrankämmen, Timo Sahi, Harri Pihlajamäki, Merja Paturi ja Antti Uutela: Varusmiesten ravitsemus ja muut elintavat sekä terveyden riskitekijät palveluksen aikana: Kuuden kuukauden seurantatutkimus. Terveyden ja hyvinvoinnin laitos, 2010. https://urn.fi/URN:NBN:fi-fe201205085503 * Hanna Ollila, Hanna Forsman ja Pilvikki Absetz: Itsesäätely koululaisten hyvien ruokailutottumusten tukena: Tuloksia TEMPEST-hankkeen koululaistutkimuksesta. Terveyden ja hyvinvoinnin laitos, 2013. https://urn.fi/URN:ISBN:978-952-245-818-6 * Hanna Laine, Nelli Hankonen, Pilvikki Absetz ja Johanna Kujala: Let's Move It -työkalupakki istumisen vähentämiseen ja oppituntien aktivointiin: Opas ohjelmaoppilaitosten käyttöön 2015–17. Helsingin yliopisto, 2015. http://hdl.handle.net/10138/333208 * Kristiina Patja, Pilvikki Absetz ja Päivi Rautava (toim.): Terveyden edistäminen. Duodecim, 2022. == Lähteet == == Aiheesta muualla == * Tampereen yliopiston tutkimusportaali * ORCID * ResearchGate * Google Scholar Luokka:Suomalaiset yhteiskuntatieteilijät Luokka:Suomalaiset professorit Luokka:Tampereen yliopiston professorit Luokka:Vuonna 1963 syntyneet Luokka:Elävät henkilöt
General Atomics MQ-20 Avenger

General Atomics MQ-20 Avenger (aiemmin Predator C) on kehitteellinen yhdysvaltalainen miehittämätön sotilaslentokone. == Suunnittelu == Avenger on aiempien potkuriturbiinikäyttöisten MQ-1 Predator ja MQ-9 Reaper -koneiden sijaan varustettu suihkumoottorilla ja rungon sisäisellä asekuilulla. Suihkumoottori antaa aiempiin koneisiin nähden lisää suorituskykyä. Kone on suunniteltu häiveominaisuudet mielessä, esimerkiksi aseiden kantaminen sisällä pienentää koneen näkymistä tutkassa. Avengerin ensimmäinen lento tapahtui 4. huhtikuuta 2009. == Käyttäjät == ; Yhdysvaltain ilmavoimilla yksi kone koekäytössä ja yhdellä julkistamattomalla hallinnon virastolla maksimissaan seitsemän. == Tekniset tiedot == == Lähteet == MQ-20 Avenger Luokka:Yhdysvaltalaiset miehittämättömät ilma-alukset
Marie Valerie (Itävalta)

Marie Valerie Mathilde Amalie (22. huhtikuuta 1868 Buda, Unkari – 6. syyskuuta 1924 Wien, Itävalta) oli Baijerin herttuatar Elisabetin ja Itävallan keisari Frans Joosefin neljäs lapsi. == Elämä == Marie Valerie syntyi 22. huhtikuuta 1868 Unkarin pääkaupungissa Budapestissä (Buda), Itävallan keisariperheen neljänneksi lapseksi. Keisarinna Elisabet halusi, että lapsi syntyisi Unkarissa. Vuonna 1867 sovittu Ausgleich nostatti keisarinnan kiinnostusta Unkaria kohtaan. Keisarinna toivoi, että lapsi olisi poika. Syy tähän oli se, että lapsi oltaisiin voitu nimetä Unkarin suojeluspyhimyksen Tapanin mukaan. Keisarinna ei ollut kovin läheinen Marie Valerien siskon Giselan kanssa, pääasiassa koska hänen anoppi Sophie kasvatti Giselan. Marie Valerien Elisabet sai kasvattaa itse ja heidän suhteensa muodostuikin paljon läheisemmäksi kuin Elisabetin ja hänen muiden lastensa. Elisabet kutsui Marie Valerieta nimellä 'die Einzige' - "Ainoa" - joka kuvasti heidän läheistä suhdetta. Marie Valerie vietti paljon aikaa Unkarissa. Nuorena hän vietti paljon aikaa hänen serkkunsa, kreivitär Marie Larisch von Moennichin, kanssa. Marie Valerie osasi puhua saksaa, italiaa, englantia ja ranskaa. Hän rakasti taidetta ja musiikkia. Vuonna 1886, Marie Valerie tapasi tulevan miehensä, arkkiherttua Frans Salvatorin, tanssiaisissa Hofburgin palatsissa. He menivät naimisiin 31. heinäkuuta 1890. Avioliitto aloitti hovissa suuren mielipidetaistelun. Keisari Frans Joosef ei ollut tyytyväinen avioliittoon, kun taas keisarinna Elisabet ja kruununprinssi Rudolf antoivat tukensa avioliitolle. He saivat 10 lasta. Ensimmäisen maailmansodan päätyttyä Marie Valerie tunnusti virallisesti Habsburgien monarkian lopun ja allekirjoitti asiakirjat, joissa hän luovutti tittelinsä. Marie Valerie kuoli imusolmukesyöpään 6. syyskuuta 1924. == Lapset == * Elisabeth Franziska (1892-1930) * Frans Karl Salvator (1893-1918) * Hubert Salvator (1894-1971) * Hedwig (1896-1970) * Theodor Salvator (1899-1978) * Gertrud (1900-1962) * Maria Elisabet (1901-1936) * Clemens Salvator (1904-1974) * Mathilde (1906-1991) * Agnes (1911) ==Lähteet == == Aiheesta muualla == Luokka:Vuonna 1868 syntyneet Luokka:Vuonna 1924 kuolleet Luokka:Itävallan kuninkaalliset Luokka:Habsburgin hallitsijasuku
Maiju Salmenkivi

Maiju Salmenkivi (s. 1972 Espoo) on suomalainen taidemaalari, laulaja ja kuvataideopettaja Salmenkiven pyörteisillä vedoilla tehtyjä maalauksia on sanottu runsaan psykedeelisiksi ja unenomaisen ekspressionistisiksi fantasiamaailmoiksi. Salmenkiven maalausten elementit vaihtelevat esittävästä abstrahoituun. Hän maalaa akryylillä ja öljyllä kankaalle tai MDF-levylle näkyvin siveltimenvedoin. Maalaustavassa on myös pyyhkäisymäisyyttä. Salmenkiven maalaustapaa on verrattu Anna Tuoriin, joka oli Salmenkiven kanssa samaa vuosikurssia Kuvataideakatemiassa. Maalausten leijuvassa tilassa on nähty sukulaisuutta myös Marc Chagallin maalauksiin. Alkuun Salmenkivi maalasi paljon öisiä Helsinki-näkymiä. Vuonna 2012 hänen näyttelynsä näyttelynsä Kalhama & Piipossa (nyk. Helsinki Contemporary) herätti laajaa huomiota. Teoksia ostettiin useisiin kokoelmiin kuten Kiasmaan ja Helsingin taidemuseo HAMiin. Maalauksissa oli uhkaavia näkymiä, myrskypilviä ja pyörteistä maailmankaikkeutta. Salmenkivi maalaa yhtä aikaa useita teoksia, aloittaa abstrakteista muodoista, jotka alkavat elää ja löytää esittävää muotoa. Salmenkivi opiskeli Kuvataideakatemiassa maalaustaiteen osastolla 1997-2003, aiemmin Taideteollisessa korkeakoulussa kuvataideopettajaksi vuodesta 1992 alkaen Helsingin kuvataidelukion jälkeen. Salmenkiven näyttelyitä on ollut Helsinki Contemporaryssä, Kluuvin galleriassa ja Galleria Huudossa. Salmenkiven teoksia on Kiasman, Amos Andersonin taidemuseo, Emman ja Wihurin säätiön kokoelmissa. Laulajana Salmenkivi on julkaissut etenkin lastenlauluja, kuten Popsi, popsi porkkanaa. ==Kirjallisuutta== * == Lähteet == == Aiheesta muualla == * Maiju Salmenkiven verkkosivut * * Maiju Salmenkivi Instagramissa * Maiju Salmenkivi YLEn Taiteilijaelämää-sarjassa Luokka:Suomalaiset taidemaalarit Luokka:Vuonna 1972 syntyneet Luokka:Elävät henkilöt
Maailman romanikielen päivä

Maailman romanikielen päivää vietetään vuosittain 5. marraskuuta. Sen tarkoituksena on edistää romanien kieltä, kulttuuria ja koulutusta. == Alkuperä == Kroatissa vietettiin ensimmäisen kerran vuonna 2009 romanikielen päivää 4. marraskuuta. Kroatian parlamentti esitti romanikielen päivästä kansainvälistä päivää vuonna 2012. Se vahvistettiin Unescon yleiskokouksessa vuonna 2015. == Lähteet == Luokka:Romanikieli
Gloria Siebert

Gloria Siebert (o.s. Kovarik, ent. Uibel, s. 13. tammikuuta 1964 Ortrand, Saksan demokraattinen tasavalta) on saksalainen, huippuvuosinaan Itä-Saksaa edustanut yleisurheilija, jonka päälaji oli 100 metrin aitajuoksu. Hän saavutti olympiahopeaa ja myös useissa muissa arvokilpailuissa hopeaa. Siebert saavutti 100 metrin aitajuoksussa alle 20-vuotiaiden EM-kilpailuissa 1981 hopeaa ajalla 13,27. Vuonna 1983 hän juoksi matkan aikaan 13,00 ja pääsi seuraavana vuonna aikaan 12,87. Vuonna 1987 hän jatkoi hopeasijoilla aikuisten arvokilpailuissa: sisäratojen EM-kilpailujen 60 metrin aitajuoksussa ajalla 7,89 ja Rooman MM-kilpailujen 100 metrin aitajuoksussa uransa parhaaksi jääneellä ajalla 12,44. Helmikuussa 1988 Siebert juoksi 60 metrin aitajuoksun halliennätyksekseen 7,76. Soulin olympialaisissa 1988 hän saavutti 100 metrin aitajuoksussa hopeaa ajalla 12,61. Vuoden parhaan aikansa 12,48 hän juoksi kesäkuussa Leningradissa Znamenskin veljesten muistokilpailujen alkuerissä. Siebert saavutti viimeisen arvokisamitalinsa Splitin EM-kilpailuissa 1990; sekin oli hopeaa ja tuli ajalla 12,91. Tokion MM-kilpailuissa 1991 hän karsiutui alkuerissä. Siebert voitti 100 metrin aitajuoksussa Itä-Saksan mestaruuden vuosina 1987 ja 1990. Siebertin ensimmäinen aviomies oli pyöräilijä ja pyöräilyvalmentaja Detlef Uibel. Toisen kerran hän avioitui korkeushyppääjä Carsten Siebertin kanssa, ja heidän poikansa Sebastian Siebert on kilpaillut pika-aitajuoksijana. == Lähteet == Luokka:Itäsaksalaiset pika- aitajuoksijat Luokka:Saksalaiset pika-aitajuoksijat Luokka:Itäsaksalaiset olympiamitalistit Luokka:Vuonna 1964 syntyneet Luokka:Elävät henkilöt
Java-alusta, Standard Edition

Java Platform, Standard Edition (Java SE) on alusta tietokone- ja palvelinympäristöihin tarkoitetun siirrettävän koodin kehittämiseen ja käyttöönottoon. Java SE tunnettiin aiemmin nimellä Java 2 Platform, Standard Edition (J2SE). Alusta käyttää Java- ohjelmointikieltä ja on osa Java- ohjelmistoalustaperhettä . Java SE määrittelee useita yleiskäyttöisiä sovellusliittymiä, kuten Java-sovellusliittymiä Java-luokkakirjastolle, ja sisältää myös Java Language Specification - ja Java Virtual Machine -määritykset . OpenJDK on virallinen viitetoteutus versiosta 7 lähtien. Moving to OpenJDK as the official Java SE 7 Reference Implementation Java Platform, Standard Edition 7 Reference Implementations == Nimikkeistö, standardit ja spesifikaatiot == Alusta tunnettiin nimellä Java 2 Platform, Standard Edition tai J2SE versiosta 1.2 lähtien, kunnes nimeksi muutettiin Java Platform, Standard Edition tai Java SE versiossa 1.5. "SE":tä käytetään erottamaan perusalusta Enterprise Edition ( Java EE ) ja Micro Edition ( Java ME ) alustoista. "2" oli alun perin tarkoitus korostaa versiossa 1.2 tehtyjä suuria muutoksia, mutta se poistettiin versiossa 1.6. Nimeämiskäytäntöä on muutettu useita kertoja Java-versiohistorian aikana. J2SE 1.4:stä (Merlin) alkaen Java SE:tä on kehitetty Java-yhteisöprosessin (Java Community Process) puitteissa, joka tuottaa Java-alustan ehdotettujen ja lopullisten määritysten kuvauksia, joita kutsutaan nimellä Java Specification Requests (JSR). JSR 59 oli J2SE 1.4:n kattomäärittely ja JSR 176 määritteli J2SE 5.0:n (Tiger). Java SE 6 (Mustang) julkaistiin JSR 270:n mukaisesti. Java Platform, Enterprise Edition (Java EE) on siihen liittyvä spesifikaatio, joka sisältää kaikki Java SE:n luokat ja lisäksi joitakin luokkia, jotka ovat hyödyllisempiä ohjelmille, jotka toimivat palvelimilla kuin työasemilla. Java Platform, Micro Edition (Java ME) on siihen liittyvä spesifikaatio, jonka tarkoituksena on tarjota sertifioitu kokoelma Java-rajapintoja ohjelmistojen kehittämistä varten pienille, resurssirajoitteisille laitteille, kuten matkapuhelimille ja kämmentietokoneille. Java Runtime Environment (JRE) ja Java Development Kit (JDK) ovat varsinaisia tiedostoja, jotka ladataan ja asennetaan tietokoneelle Java-ohjelmien suorittamista tai kehittämistä varten. == Lähteet == Luokka:Java
Claudia Zaczkiewicz

Claudia Hildegard Zaczkiewicz (o.s. Reidick, s. 4. heinäkuuta 1962 Oberhausen, Länsi-Saksa) on saksalainen yleisurheilija, jonka päälaji oli 100 metrin aitajuoksu. Hän saavutti Länsi-Saksan edustajana olympiapronssia. Zaczkiewiczin uran huippuvuodet osuivat 1980-luvun lopulle. Hän oli 100 metrin aitajuoksussa Länsi-Saksan mestari vuosina 1987–1989. Vuonna 1987 hän sijoittui Euroopan cupin finaalissa kolmanneksi ja Rooman MM-kilpailuissa seitsemänneksi. Soulin olympialaisissa 1988 hän juoksi välierissä ennätyksensä 12,75 ja ylsi loppukilpailussa samaan aikaan, mikä riitti pronssimitaliin. Vuoden 1989 Euroopan cupissa hän sijoittui toiseksi ja maailmancupissa viidenneksi. Saman vuoden universiadeissa hän saavutti pronssia ajalla 12,78. Euroopan-mestaruuskilpailuissa Zaczkiewicz ei saavuttanut loppukilpailupaikkoja, kuten ei myöskään sisäratojen arvokilpailuissa. Zaczkiewicz otti vuonna 1996 perheensä kanssa käyttöön tyttönimensä Reidick. == Lähteet == Luokka:Saksalaiset pika-aitajuoksijat Luokka:Saksalaiset olympiamitalistit Luokka:Vuonna 1962 syntyneet Luokka:Elävät henkilöt
Carrie Chapman Catt

Carrie Chapman Catt (9. tammikuuta 1859 – 9. maaliskuuta 1947), oli yhdysvaltalainen aktivisti, joka johti naisasialiikettä 25 vuoden ajan. Hänen uransa huipentui vuonna 1920, kun perustuslakia muutettiin niin että naiset saivat äänioikeuden. Catt opiskeli lakia ja työskenteli koulun rehtorina. Hän oli kahdesti naimisissa, ensimmäinen aviomies kuoli kahden avioliittovuoden jälkeen, ja toisessa liitossa hänellä oli avioehto, jonka mukaan vaimo sai käyttää aikaansa neljä kuukautta vuodessa naisasiaan. 1920-luvulla Catt osallistui rauhanliikkeen työhön ja tuki voimakkaasti Kansainliittoa. Toisen maailmansodan jälkeen hän kiinnostui YK:n toiminnasta ja käytti vaikutusvaltaansa saadakseen päteviä naisia YK:n komissioihin. == Teoksia == Catt julkaisi yhdessä muiden kanssa kaksi kirjaa. * Woman Suffrage and Politics: The Inner Story of the Suffrage Movement (1923) * Why Wars Must Cease (1935). == Lähteet == Luokka:Yhdysvaltalaiset feministit Luokka:Vuonna 1859 syntyneet Luokka:Vuonna 1947 kuolleet
Olaf Kortner

Olaf Erling Kortner (10. toukokuuta 1920 Skien – 26. tammikuuta 1998 Oslo) oli norjalainen Venstren poliitikko. Hän toimi Norjan kirkko- ja opetusministerinä lyhytaikaisessa Lyngin hallituksessa syksyllä 1963. Vuosina 1948–1950 hän oli Norges Unge Venstren puheenjohtaja. ==Lähteet== ==Aiheesta muualla== * Olaf Kortner Norjan suurkäräjien verkkosivuilla Luokka:Norjan opetusministerit Luokka:Norjalaisten poliittisten nuorisojärjestöjen puheenjohtajat Luokka:Vuonna 1920 syntyneet Luokka:Vuonna 1998 kuolleet
Karen Grønn-Hagen

Karen Grønn-Hagen (27. marraskuuta 1903 Tynset – 19. joulukuuta 1982) oli norjalainen keskustapoliitikko. Hän istui suurkäräjillä 1955–1958 ja 1961–1965 sekä toimi Norjan perhe- ja kuluttajaministerinä Lyngin lyhytaikaisessa hallituksessa syksyllä 1963. ==Lähteet== ==Aiheesta muualla== * Karen Grønn- Hagen Norjan suurkäräjien verkkosivuilla Luokka:Norjan ministerit Luokka:Vuonna 1903 syntyneet Luokka:Vuonna 1982 kuolleet
Varingen

Varingen on norjalainen vuonna 1946 perustettu paikallislehti, jonka kotikunta on Nittedal. Lehti ilmestyy kahdesti viikossa ja kuuluu Amedia-konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Nittedal
Artemis II

Artemis II on Artemis-ohjelman tuleva toinen lento. Lentoa on lykätty aikaisemmasta suunnitelmasta ja tarkoitus on laukaista huhtikuussa 2026. Lentoa lykättiin koska Orion-kapselin lämpösuoja kului ennakoimattomasti ensimmäisellä Artemis I -lennolla. Myös tulevaa Artemis III -lentoa on lykätty tästä johtuen. Lennolla neljä astronauttia kiertää Kuun. Lennolla olevien astronauttien nimet julkaistiin 3. huhtikuuta 2023. Lennon miehistössä ovat komentaja Reid Wiseman, lentäjä Victor Glover ja tehtäväspesialistit Christina Koch sekä Jeremy Hansen. Hansen on Kanadan avaruusjärjestön (CSA) astronautti ja ensimmäinen Yhdysvaltain ulkopuolinen, joka lentää Kuun ympäri. Kymmenen päivän tehtävä ei jää Kuun kiertoradalle eikä laskeudu vaan kiertää sen vapaasti. Ennen Maan kiertoradalta lähtöä miehistö testaa kykyä ohjata Orion- alusta käsin Space Launch System (SLS) -raketin ylemmän osan (interim cryogenic propulsion stage, ICPS) lähellä. Lennon aikana miehistö testaa aluksen elossapito-, kommunikaatio- ja navigointijärjestelmiä. == Lähteet == Luokka:Artemis-ohjelma
Jussi T. Eronen

Jussi Tuomas Eronen (s. 1978)Eronen, Jussi, 1978–, Finto, viitattu 3.4.2023. on suomalainen ekologi, joka on toiminut sosio-ekologisten järjestelmien professorina Helsingin yliopistossa 1. kesäkuuta 2023 lähtien.Päätös, vakinaistaminen sosio-ekologisten järjestelmien professorin tehtävään, Helsingin yliopisto, 26.1.2023, viitattu 3.4.2023. Hän väitteli filosofian tohtoriksi Helsingin yliopistossa vuonna 2006. Hän on työskennellyt tutkijana Helsingin yliopiston lisäksi myös Senckenbergin luonnonhistoriallisessa museossa ja Senckenbergin biodiversiteetti- ja ilmastotutkimuskeskuksessa Frankfurt am Mainissa sekä BIOS-tutkimusyksikössä Helsingissä.Jussi T. Eronen: Curriculum Vitae, Helsingin yliopisto, viitattu 3.4.2023. Eronen kertoo tekevänsä poikkitieteellistä tutkimusta sosio-ekologisten järjestelmien ja luonnonvarojen käytön kehityksestä pitkällä aikavälillä. Hän johtaa Helsingin yliopiston Past Present Sustainability -tutkimusyksikköä (PAES).Jussi T. Eronen, Helsingin yliopiston tutkimusportaali, viitattu 3.4.2023. "My work focuses on transdisciplinary studies and on long-term development of socio- ecological systems and natural resource use." == Julkaisut == * Eurasian Neogene large herbivorous mammals and climate (väitöskirja). Suomen Eläin- ja Kasvitieteellinen Julkaisutoimikunta, 2006. == Lähteet == == Aiheesta muualla == * Virallinen sivusto * ORCID * ResearchGate * Google Scholar Luokka:Suomalaiset ekologit Luokka:Suomalaiset professorit Luokka:Helsingin yliopiston professorit Luokka:Vuonna 1978 syntyneet Luokka:Elävät henkilöt
Auringon ritarikunta

Auringon ritarikunta () oli persialainen ritarikunta, joka perustettiin Qajar- dynastian aikana vuonna 1873. Sitä myönsi Persian hallitsevan monarkin puoliso ansioituneille naisille. Kunnianosoitusta jaettiin kahdessa luokassa: * I luokka * II luokka == Lähteet == Luokka:Naisille tarkoitetut ritarikunnat Luokka:Iranin kunniamerkit
Iluro (Gallia)

Iluro oli antiikin aikainen kaupunki Galliassa nykyisen Ranskan alueella. Se sijaitsi nykyisen Oloron-Sainte-Marien kaupungin paikalla. Iluro sijaitsi Gallia Aquitanian eteläosassa kahden Pyreneiltä tulevan joen yhtymäkohdassa. Itinerarium Antonini Augusti sijoittaa sen tielle, joka johti Caesaraugustasta Hispaniassa Beneharnumiin Gallian puolella. Samalla tiellä vuoristossa Iluron eteläpuolella sijaitsivat tieasemat Aspalluga eli Aspa Luca, Forum Ligneum ja Summum Pyreneus. Iluron historiasta ei tiedetä antiikin lähteistä paljoakaan. Se esiintyy Notitia Galliarumissa nimellä Civitas Elloronensium. Kaupunki oli piispanistuin 500-luvulta lähtien. Nykyisen Oloronin nimi on muuntunut antiikin aikaisesta nimestä. == Lähteet == Luokka:Gallia Aquitanian provinssin kaupungit
Iluro (Hispania Baetica)

Iluro oli antiikin aikainen kaupunki Hispaniassa nykyisen Espanjan alueella. Se sijaitsi nykyisen Áloran kaupungin paikalla. Iluro sijaitsi Hispania Baeticassa Hispanian eteleäosassa. Se oli rakennettu kukkulalle. Iluro oli merkittävimmillään ensimmäisellä vuosisadalla. Tuolloin sillä oli municipiumin asema, ja siihen viitataan nimellä Municipium Iluritanum. Kaupungin mainitsee hispanialaissyntyinen Columella, jonka mukaan se kukoisti seudun maataloustuotteiden, kuten viljan, hunajan, oliiviöljyn ja viinin kaupan ansiosta. Iluro löi omaa rahaa. Vandaalit valloittivat kaupungin 400-luvulla. Hispania Baetican Iluroa ei tule sekoittaa toiseen Iluroon, joka sijaitsi Hispania Tarraconensiksessa. == Lähteet == Luokka:Hispania Baetican provinssin kaupungit
Iluro (Hispania Tarraconensis)

Iluro eli Eluro (lat.; ) oli antiikin aikainen kaupunki Hispaniassa nykyisen Espanjan alueella. Se sijaitsi nykyisen Matarón kaupungin paikalla.Pomponius Mela: De situ orbis 2.6; Plinius vanhempi: Naturalis historia 3.3 s. 4; Klaudios Ptolemaios: Geografia 2.6.19. == Maantiede == Iluron kaupunki sijaitsi Hispania Tarrraconensiksessa sen koillisosan rannikolla. Se oli laeaetanien heimon aluetta. Ilurosta koilliseen samalla rannikolla sijaitsivat Blandiae, Turissa ja Emporiae, ja lounaaseen Ilduro, Baetulo, Barcino ja Tarraco. Hispania Tarraconensiksen Iluroa ei tule sekoittaa toiseen Iluroon, joka sijaitsi Hispania Baeticassa. == Historia == Iluron kaupunki perustettiin noin vuonna 80–70 eaa. Se oli yksi seudun tärkeimmistä roomalaisaikaisista kaupungeista, ja sai municipiumin aseman keisari Augustuksen aikana. Sen asukkaasta käytettiin etnonyymiä Iluronensis. Kaupunki säilyi olemassa ainakin 400-luvulle jaa. saakka. == Rakennukset ja löydökset == Nykyisestä Matarósta on löydetty raunioita, jotka lukeutuvat Katalonian huomattavimpiin roomalaisaikaisiin jäänteisiin. Niihin lukeutuu muun muassa kaupunginmuurien ja forumin jäänteitä, julkisten rakennusten ja yksityistalojen (domus) jäänteitä, vesisäiliöitä sekä nekropoliita eli hauta-alueita. Löydösten perusteella kaupungin koon arvellaan olleen noin kuusi hehtaaria. == Lähteet == == Aiheesta muualla == Luokka:Hispania Tarraconensiksen provinssin kaupungit